Tunnel Trouble

**Tunnel Trouble** (ปัญหาในอุโมงค์) เป็นเควสยาวเลเวล 5 ซึ่งเป็นเควสยาวเควสแรกในเกม โดยเนื้อเรื่องจะเริ่มจากกองกำลังทหารของเมือง Detlas และ Ragni ต้องการให้เราไปช่วยเหลือในการเคลียร์อุโมงค์ที่เคยใช้เป็นทางผ่านระหว่างเมืองในสมัยสงคราม

**เมื่อทำสำเร็จจะได้รับรางวัลดังนี้ :**

* 300 EXP
* 55 Emeralds
* สามารถใช้อุโมงค์ทางผ่านเมืองได้

## ขั้นตอนที่ 1

» พูดคุยกับ Captain Fenor หน้าเมือง Detlas

**บทสนทนา:**

* **Captain Fenor:** อ๊ะ! นายเป็นทหารใหม่สินะ! ฉันมีภารกิจนึงให้นายทำ
* **Captain Fenor:** ด้านหลังของฉันมีถ้ำเก่าๆอยู่ มันเคยถูกใช้ในสงครามต้องสาป..
* **Captain Fenor:** พวกเราใช้ถ้ำนี้เป็นทางผ่านที่สะดวกและรวดเร็วเพื่อไปกลับระหว่างเมือง Detlas และ Ragni
* **Captain Fenor:** ถ้ำนี้ถูกพิสูจน์แล้วว่าจะสามารถเป็นประโยชน์ให้แก่เหล่าทหารที่จำเป็นต้องเดินทางไปมาระหว่างเมือง Ragni และ Detlas ในอนาคตได้
* **Captain Fenor:** เอาล่ะ นายเข้าไปในนั่นซะ ฉันต้องการให้นายเคลียร์ทางในถ้ำ เพื่อเราจะได้ใช้ถ้ำนี้ได้อีกครั้ง! ขอให้โชคดี พลทหาร!

## ขั้นตอนที่ 2

» เข้าไปยังถ้ำที่อยู่ด้านหลังของ Captain Fenor

**บทสนทนา :**

* **Miner Linton:** อ๊ะ พลทหาร! นายเป็นคนที่กัปตัน Fenor ส่งมาใช่ไหม!
* **Miner Linton:** เอาล่ะ งั้นมาเริ่มกันเลย
* **Miner Linton:** ช่วยฉันเคลียร์ซากหินพวกนี้หน่อย แค่เดินเข้าไปใกล้ๆ แล้วผลักมันออกให้ฉันก็พอ

## ขั้นตอนที่ 3

» ช่วย Miner Linton เคลียร์ซากหินที่ขวางทางเดิน

**บทสนทนา :**

* **Miner Linton:** ดีมาก เอาล่ะ เดินระวังๆด้วยนะ เราไม่รู้ว่าจะมีอะไรอยู่ข้างหน้าไหม...

## ขั้นตอนที่ 4

» เคลียร์ถ้ำที่อาจจะเต็มไปด้วยสิ่งกีดขวางนี้ต่อไป

**บทสนทนา :**

* **Miner Linton:** เดี๋ยวก่อน... นายได้ยินเสียงอะไรไหม? อ้ากก มอนเตอร์! ทำหน้าที่ของนายซะ พลทหาร!

**หลังฆ่ามอนเตอร์ชุดแรก**

* **Miner Linton:** หวา!?
* **Miner Linton:** อ้าก ถ้ำถล่มลงมาขวางทางเรา ช่วยปกป้องฉันหน่อย ฉันจะขุดโพรง!

**คุ้มกัน Miner Linton จากพวกซอมบี้**

* **Miner Linton:** จัดการมันเรื่อยๆเลยนะ ฉันรู้สึกว่าตอนนี้ฉันขุดถึงครึ่งทางแล้ว
* **Miner Linton:** อะฮ่า! ฉันเห็นอีกฝั่งนึงแล้ว อีกแค่นิดเดียว...
* **Miner Linton:** ได้แล้ว! ฉันทำโพรงให้แล้ว เร็วเข้า ก่อนที่พวกมันจะบุกรุกเข้ามา!

**หลังจากผ่านมาได้ และเคลียร์ถ้ำต่อไป**

* **Miner Linton:** ดูเหมือนว่าถ้ำนี้ไม่ควรเป็นงานของฉันแล้วล่ะ...
* **Miner Linton:** เศษหินทับถมกันขวางทางเป็นกำแพงแบบนี้ มันใหญ่เกินกว่าที่พวกเราจะย้ายมันออกได้ แล้วเราจะทำไงกันดีล่ะ?

* **???:** โอ้ เอ่อ... หวัดดี เอ่อ... สถานการณ์ค่อนข้างอึดอัด... งั้นฉันจะ... ไป
* **Miner Linton:** ....นั่นมันตัวอะไรฟะเนี่ย? นายจะตามมันไปในโพรงนั่นก็ได้นะถ้านายต้องการ แต่ฉันขออยู่นี่เพื่อหาวิธีจัดการกับกำแพงเศษหินนี่ก่อน

## ขั้นตอนที่ 5

» สำรวจโพรงเล็กๆทางด้านขวาของเศษหินก้อนใหญ่ที่ขวางทางอยู่

**บทสนทนา :**

* **Drale:** โอ้... ไม่นึกว่านายจะตามฉันมา... เอ่อ คือ... หวัดดี! มันฟังดูบ้าๆหน่อย แต่...
* **Drale:** ฉันชื่อ Drale และฉันกำลังทำภารกิจปล่อยวัวเหล่านี้จากการตกเป็นทาสของฟาร์ม Katoa Ranch
* **Drale:** ชาวนาพวกนั้นขโมยวัวเหล่านี้มา พวกมันเป็นสัตว์ที่กำลังหวาดกลัว ตอนนี้ พวกมันกำลังจะถูกทำเป็นสเต็ค! ถ้านายช่าวยฉันล่ะก็ บางที่ฉันอาจจะช่วยนายได้...
* **Drale:** ช่วยไปปลดปล่อยพวกวัวตาดำๆพวกนั้นที! โธ่ ฉันอยากจะเกิดเป็นวัวเสียจริง

## ขั้นตอนที่ 6

» ปลดปล่อยวัวโดยที่ไม่ให้โดนชาวนาจับได้

**บทสนทนา :**

* **Bylvis:** โอ้ ดีจริงๆที่ได้เห็นวัวของฉันอยู่ในสภาพที่สมบูรณ์ เอาล่ะ ได้เวลาส่งอาหารให้ชาวเมืองแล้ว!

* *เปิดประตูรั้วที่คอกวัวเพื่อปล่อยพวกมัน ระวังอย่าให้ชาวนาเห็นตัวคุณ*

**หลังจากปล่อยวัวสำเร็จ**

* *ดูเหมือนว่าคุณจะปล่อยวัวสำเร็จแล้ว คุณควรกลับไปบอก Drale*

## ขั้นตอนที่ 7

» กลับไปรายงานความสำเร็จแก่ Drale

**บทสนทนา :**

* **Drale:** ขอบคุณมากๆ แต่นี่ยังไม่เสร็จนะ พวกเราต้องพาวัวเหล่านี้ออกนอกอาณาจักร
* **Drale:** ใช้โพรงเล็กๆด้านหลังฉันออกไป แล้วช่วยฉันพาวัวพวกนี้ขึ้นแพไปยังอาณาจักร Gavel ที

## ขั้นตอนที่ 8

» ช่วย Drale ผลักแพของวัวออกไปสู่ทะเล

**บทสนทนา :**

* **Drale:** แพอยู่นี่! ช่วยฉันผลักมันให้วัวพวกนี้ที!

**หลังจากผลักแพ**

* **Drale:** นั่นแหละที่ต้องทำ! จงเป็นอิสระ เหล่าเพื่อนพ้องของฉัน ชีวิตใหม่รอพวกนายอยู่!
* **Drale:** ขอบคุณอีกครั้งกับสิ่งที่นายช่วยฉันในวันนี้ วัวพวกนี้ควรจะมีชีวิตที่ดีกว่าการเป็นสัตว์เลี้ยงในฟาร์ม

* *นานเท่าไหร่แล้วที่คุณช่วยคนเสียสติคนนี้ขโมยวัว? คุณคิดขึ้นได้ว่าคุณควรกลับไปหา Miner Linton ได้แล้ว*

## ขั้นตอนที่ 9

» กลับไปหา Miner Linton ในถ้ำที่ถูกทิ้ง

* **Miner Linton:** พลทหาร ทำไมไปนานแบบนี้ล่ะ ฉันรอนายเป็นชั่วโมงแล้วเนี่ย! นายไปทำอะไรมา?
* **Miner Linton:** ...นายไปช่วยคนบ้าโดนวัวครอบงำนั่นขโมยวัวจากฟาร์มประจำเมืองเนี่ยนะ? พลทหาร นั่นมันผิดกฏหมายนะ...
* **Miner Linton:** โธ่ นายคิดว่าฉันจะแคร์เหรอ? เจ้าคนคลั่งวัวงี่เง่าเอ๊ย
* **Miner Linton:** อย่างไรก็ตาม พวกเราก็ยังคงไม่สามารถหาวิธีย้ายเศษหินกองยักษ์พวกนี้ออกได้เลย...
* **Drale:** สวัสดีอีกครั้ง สหาย! ฉันได้ยินว่านายต้องการความช่วยเหลือใช่ไหม? เอาล่ะ ไม่ต้องกลัว ลุยเลย วัวของฉัน!
* **Miner Linton:** อะไรกันวะเนี่ย...?
* **Drale:** เพราะว่านายเคยช่วยฉันไว้ ฉันเลยคิดว่าควรตอบแทนความดีความชอบนั้นโดยการช่วยเหลือนายเช่นกัน
* **Drale:** เอาล่ะ ไว้เจอกัน! โอ้ แล้วก็ยินดีที่ได้พบกันนะ นักขุดเหมือง! เอาล่ะ ไปกันเถอะ วัวของฉัน!
* **Miner Linton:** ....เมื่อกี้เกิดอะไรขึ้นน่ะ? ฉันเห็นอะไรบางอย่างใช่ไหม? นายรู้สิ่งที่ฉันไม่อยากจะรู้สินะ
* **Miner Linton:** เอาเถอะ ทำไมนายไม่ไปก่อนล่ะ ฉันจะอยู่นี่คอยป้องกันทางผ่านนี่เอง จะได้ไม่มีอะไรเกิดขึ้นอีก
* **Miner Linton:** เป็นเกียรติอย่างยิ่งที่ได้ผจญภัยร่วมกับนายนะ พลทหาร!

## ขั้นตอนที่ 10

**บทสนทนา :**

* **Sergeant Klafson:** พลทหาร! Captain Fenor บอกให้ฉันมาเจอนายที่นี่และยังสั่งไว้ว่าถ้านายออกมาทางฝั่งนี้ได้ แสดงว่าภารกิจนายสำเร็จแล้ว!
* **Sergeant Klafson:** วันนี้นายทำได้ดีมาก พลทหาร! ตอนนี้เราสามารถใช้อุโมงค์นี้เดินทางไปมาระหว่างเมือง Detlas และ Ragni ได้อย่างง่ายดาย เยี่ยมมาก!

## เพิ่มเติม

* เควสนี้ถูกพัฒนามาจากเควส A Confused Farmer ในเวอร์ชั่น 1.17 (Dungeons and Discoveries Update)